hy hy en id de en en en en en en en en en en en en en en en hy en en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en en hy en hy ko en en en en en en en zh id en hy hy hy hy hy hy hy hy hy en hy en hy en hy en hy hy en es tr en hy en hy en en en en en en en en en ru en en fr lt hy en
OK, Google, արի գնանք ապագայի խանութ - Dimark
January 9, 2019Բիզնես և ինքնազարգացում, Բիզնեսի թվայնացում, Նոր տեխնոլոգիաներ
Իսկ մտածե՞լ եք, որ եկող տարի գուցե էլ չգրեք ամանորի առևտրի երկար ցուցակն ու չգնաք հավանած հագուստները գնելու, չհանդիպեք խանութի արդեն ծանոթ վաճառողին կամ չսակարկեք ընկուզեղենի արժեքը:
Դե լավ, մի՛ մտահոգվեք. սա բնավ էլ ձեզ էքզիստենցիալ մտորումների մեջ գցելու փորձ չէ: Պարզապես վաճառքի նոր թրենդները հուշում են՝ ինչ-որ բան էլ առաջվանը չի լինելու: Իսկ ի՞նչը:
Առաջվանը չեն լինելու ո՛չ գնորդները, ո՛չ էլ խանութները: Հնարավոր է, որ մի օր մենք խանութներից սկսենք օգտվել՝ առանց խանութ գնալու:
Մարդիկ ձգտում են գնումներ կատարել արագ, հարմար ու շահավետ տարբերակով: Այս ցանկությունը ստիպում է նորարարական ու տեխնոլոգիական լուծումներ մտածել՝ հաճախորդի կյանքը հեշտացնելու և բիզնեսի կյանքն ավելի շահավետ դարձնելու համար:
2019-ն արդեն եկել է ու շուտով կբերի իր թրենդները՝ նաև մանրածախ առևտրի ոլորտում. ի՞նչ տեխնոլոգիաներ են պետք, ի՞նչ կա ու ի՞նչ է անհրաժեշտ 2019-ին ու դրանից հետո՝ մարդկանց գնումների դրդելու համար: Այս հարցերի պատասխանները մեզ կարող են հուշել աշխարհում արդեն տարածվող թրենդները:
Համաձայն ԱՄՆ-ի առևտրի դեպարտամենտի զեկույցի՝ 2018-ին օնլայն առևտուրն աճել է 300 %-ով: Սա, իհարկե չի նշանակում, որ գնորդին ֆիզիկապես տեսնելու վերջին շանսերն անգամ կորսված են ու առևտուր այսուհետ միայն ինտերնետում է լինելու:
Shopify ընկերությունը, որն զբաղվում է խանութների ծրագրային ապահովմամբ, կանխատեսում է՝ առաջիկա երեք տարում հաճախորդների 82 %-ը գնումներ կկատարեն անձամբ խանութ գնալով, այլ ոչ թե օնլայն: PushOn բրիտանական գործակալության հետազոտություններն էլ ցույց են տալիս, որ գնորդների 80 %-ը նախընտրում է խանութ գնալ և տեղում գնել ապրանքը: Նրանց մեծ մասը կարծում է, որ սա առավել անվտանգ տարբերակ է, մանավանդ՝ թանկարժեք գնումների դեպքում:
Հանգիստ շունչ քաշեք, բայց նաև հաշվի առեք՝ թվերն աշխատում են նաև օնլայն առևտրի օգտին: Forbes-ն, օրինակ, ընդգծել է՝ այս տարի ROPO (Research Online / Purchase Offline) մոդելով են առաջնորդվել գնորդները: Սա նշանակում է, որ մեր օրերի սպառողը ուսումնասիրում և համեմատում է բոլոր հնարավոր առաջարկներն ինտերնետում և գնում կատարում օֆլայն՝ ստացած ինֆորմացիայի վրա հիմնվելով:
Այսպիսով, կարելի է եզրակացնել՝ անկախ նրանից հաճախորդն ապրանքը գնում է հենց խանութից, թե պատվիրում է, միևնույն է համացանցում փնտրում է այդ ապրանքի մասին ինֆորմացիա:
Google-ի և Ipsos-ի տվյալներով՝ գնորդների 75 %-ը ապրանքը փնտրում է ինտերնետում, մինչև խանութ գնալն ու գնում կատարելը:
Ապագայի տեխնոլոգիաները՝ մեր շենքի խանութո՞ւմ. ինչպես է ավանդական խանութը «տեղափոխվում» համացանց
Անգլիական Euclid ընկերության տվյալներով՝ օգտատերերի 38 %-ն ավելի շուտ գերադասում է գնալ սովորական խանութ, եթե իհարկե մանրածախ առևտրի այդ կետը օգտագործում է նոր տեխնոլոգիաներ:
Օրինակ՝ BingoBox չինական սուպերմարկետում ամեն ինչ ավտոմատիզացված է, չկան նույնիսկ աշխատողներ. այստեղ գնորդն է, իր հեռախոսն ու ապրանքը: Առևտուրն իրականացվում է հենց սմարթֆոնով:
Իսկ Robomart ստարտափը ներկայացնում է ինքնակառավարվող և ամբողջովին ավտոմատիզացված մթերային խանութ՝ անիվների վրա: Գնորդին միայն անհրաժեշտ է ներբեռնել հավելվածը, պատվեր կատարել և «բացել» Robomart-ի դռները՝ հավելվածի օգնությամբ:
Այս տեխնոլոգիան ոչ միայն 5 անգամ ավելի էժան է առաքման ավանդական ծառայությունից, այլ նաև էկոլոգիապես անվտանգ է: Հարցված օգտատերերի գրեթե 65 %-ն ասել է, որ ուրախ կլինեին գնումնեն անել հենց այս ֆորմատով:
Օֆլայն առևտրի շուկան փոխվում է, իսկ փոփոխությունների հիմնական պատճառը ժամանակակից աշխարհի թվայնացումն է: Բրենդների՝ Z սերնդի ճաշակով դառնալու ու նրանց որպես սպառող ունենալու անհագ ցանկությունը փոփոխություններ է մտցրել նույնիսկ ամենաավանդական հարթակներում: Օրինակ՝ հագուստի բրենդ Frank And Oak-ը իր մանրածախ խանութներում բացել է բարբերշոփ և սրճարան, մեկ-մեկ էլ թիմը երեկույթներ է կազմակերպում այցելուների համար:
Samsung 837-ի եռահարկ ու կոնցեպտուալ խանութում էլ կա կինոթատրոն, պատկերասրահ և սրճարան: Ընդ որում՝ ապրանքանիշի մոդելները հանգիստ կարելի է փորձարկել, նայել, հիանալ, բայց ոչ գնել. վաճառքը միայն օնլայն է:
Վերլուծաբանները կարծում են, որ մինչև 2020 թվականը գնումների գործընթացում անհատականացված մոտեցումը e-commerce բրենդներին կարող է բերել վաճառքի ավելի քան 15 % աճ: Օգտատերերը, ովքեր համատեղության կարգով նաև գնորդ են, ակնկալում են անհատականացված մոտեցում: Իսկ ի՞նչ է պետք դրա համար: Պետք են տվյալներ, շատ և ավելի շատ տվյալներ:
Հաճախորդի մասին տվյալների հավաքագրումը և ապրանքի անհատականացված վաճառքն իրականացնելու համար ընկերություններին օգնության են գալիս սոցիալական ցանցերը, մոբայլ հավելվածները, CRM-համակարգերը, վճարային համակարգերը և այլն:
Կասե՞ք՝ գնորդին դեմքով ճանաչելու հին ու բարի ավանդույթից լավը չկա: Իհարկե չկա, բայց այդ մասին էլ են մտածել: Ժամանակակից աշխարհում կիրառվում է նաև գնորդին դեմքով նույնականացնելու տեխնոլոգիան: Bloomberg-ի տվյալներով՝ արդեն 2021-ին դեմքերով նույնականացման շնորհիվ շուկայի ծավալի աճը կկազմի 6.84 մլրդ դոլար:
X5 Retail Group-ում, օրինակ, այս տեխնոլոգիան օգտագործվում է հերթերից խուսափելու համար, բայց չմոռանանք՝ խանութներում ամեն ինչ արվում է հանուն վաճառքի: Պոտենցիալ գնորդի դեմքը ֆիքսելով վաճառքների ավելացումը, անձի կենսաչափական տվյալների օգտագործման թեման հանած, խանութների համար գլխացավանք կամ լրացուցիչ ծախս համարելն առնվազն ճիշտ չէ: Ամերիկյան Walmart-ն, օրինակ, որոշել է օգտագործել տվյալների վերլուծության այս մեթոդը՝ հասկանալու համար գնորդների տրամադրության, էմոցիաների և վաճառքի ծավալների միջև եղած կապը: Արհեստական ինտելեկտով աշխատող այս համակարգը «ճանաչում է» տխուր դեմքերը և ստուգում՝ որքանով է տրամադրությունը կախված ծախսերից: Ի դեպ՝ տրամադրության մասին. վճարային հին ու բարի համակարգերի կողքին արդեն իր տեղն ունի անձի անհատական ժպիտը: Չինական Alibaba Group-ն աշխատում է Smile to Pay տեխնոլոգիայով, որը կիրառվում է նաև տեղի KFC ցանցում:
Չաթբոթը՝ հաճախորդների հետ շփման համար
Այո՛, Հայաստանում դեռ ժպտալով չեն վճարում գնումների համար և վաճառքի ծավալների աճին մարքեթոլոգներն առայժմ փորձում են նպաստել առավելապես «ավանդական» տարբերակներով: Օրինակ՝ չաթբոթերով պատասխանելով հաճախորդի հարցին, ուղղորդելով նրան:
Oracle-ի տվյալներով՝ բրենդների 80 %-ը նախատեսում է մինչև 2020 թվականը ներդնել չաթբոթեր: Չնայած դրան՝ Ubisend-ի հետազոտություններն ասում են, որ ինտերնետ-աուդիտորիայի միայն 35%-ն է ցանկանում օգտվել ընկերությունների չաթբոթերից: Թեև չաթբոթերը նորույթ չեն, Google Trends-ն ասում է, որ դրանք սկսել են պոպուլյար դառնալ 2016-ից: H&M ապրանքանիշն օրինակ, իր չաթբոթի միջոցով, օգնում է հաճախորդին հավաքել մի ողջ զամբյուղ՝ գնումների զամբյուղ:
Մոտ ապագայում ծառայություններ մատուցող ընկերություններին ու հայտնի ապրանքնաիշներին ավելի շատ ինֆորմացիա է պետք լինելու մեր մասին: Չաթբոթը մի կողմ՝ համաձայն կանխատեսումների, 2020 թվականին օնլայն որոնողական հարցումների մոտ կեսը ձայնային կլինեն: Դեռ մեկ տարի առաջ Walmart-ը և Google-ը թողարկեցին «ձայնային շոփինգի» համակարգ՝ Google Home-ի և Google Express-ի օգնությամբ: Ծառայությանն այսօր միացել են շուրջ 250 խանութ: Օգտատերը կարող է պարզապես ասել անհրաժեշտ ապրանքների ցանկը, պատվերը կուղակվի նշված հասցեով: Google Express-ի գործընկերներն արդեն հայտնել են սպառողական զամբյուղի 30 տոկոս աճի մասին: Չնայած դրան՝ ձայնային որոնման ու պատվերների հիմնական խնդիրը «լեզվական պատնեշն է»:
Տեխնոլոգիաների զարգացումը բերում է նոր և անսպասելի լուծումների, սպառման յուրահատուկ կանոններով: Այս կոնտեքստում՝ բրենդներին, ապրանք կամ ծառայություն առաջարկող ընկերություններին մնում է ճիշտ ընտրել թիրախային լսարանը, ճանաչել նրանց, հասկանալ կարիքներն ու պահանջները և իմանալ՝ ինչպես նոր տեխնոլոգիաները ադապտացնել «հին» բիզնեսին:
AMP. ի՞նչ է դա և ինչո՞ւ է անհրաժեշտ
Ինչպե՞ս ընտրել բիզնեսի անվանում, խորհուրդներ ընկերության նեյմինգի վերաբերյալ
RETARGETING / REMARKETING. գովազդային հետապնդո՞ւմ, թե՞ մարքեթինգային արդյունավետ գործիք
Ինֆլուենսերներ. ովքեր են և ինչպես կարող են օգնել բիզնեսին
Ինչո՞ւ են բիզնեսին հարկավոր փոթդքասթները
Ինչպե՞ս ստանալ գրագետ և «վաճառող» նկարներ՝ առանց մասնագետի օգնության
Ինչպե՞ս համավարակն արագացրեց թվային տեխնոլոգիաների անցման գործընթացը
Ինչպե՞ս են համաշխարհային բիզնես-առաջնորդները պատրաստվում ընկերությունների աշխատանքի վերսկսմանը
Խորհրդավոր հաճախորդն օնլայն խանութներին մեկ տարուց ավելի հանգիստ չէր տալիս
9 ֆիլմ՝ մարքեթինգային աշխարհի մասին
10 նշան, որ ժամանակն է թարմացնել ձեր կայքը
Leave this field empty if you're human:
8 Social Media Marketing
4 Բիզնես և ինքնազարգացում
AMP. ի՞նչ է դա և ինչո՞ւ է անհրաժեշտ
Ինչպե՞ս ընտրել բիզնեսի անվանում, խորհուրդներ ընկերության նեյմինգի վերաբերյալ
RETARGETING / REMARKETING. գովազդային հետապնդո՞ւմ, թե՞ մարքեթինգային արդյունավետ գործիք
Ինֆլուենսերներ. ովքեր են և ինչպես կարող են օգնել բիզնեսին
We are in social networks
Ստանալ բլոգի նոր հոդվածները էլ.փոստով
Leave this field empty if you're human:
Բաժանորդագրվեք բլոգին և առաջինն իմացեք ինտերնետ մարքեթինգի բլոգի նոր հոդվածների մասին
"Dimark" company offers marketing services on digital (Internet) platform for the promotion of company’s brand, products, services and improvement of its sales.
Mon - Fri 9։30am - 6։30pm
Yerevan, 76/3 M. Baghramyan Ave
Copyright © 2022 Dimark LLC, All Rights Reserved